CELEX: 62014TN0405
Language: lv
Date: 2014-05-31 00:00:00
Title: Lieta T-405/14: Prasība, kas celta 2014. gada 31. maijā  – Yavorskaya /Padome u.c.

11.8.2014   
            
            
               LV
            
            
               Eiropas Savienības Oficiālais Vēstnesis
            
            
               C 261/41
            
         Prasība, kas celta 2014. gada 31. maijā – Yavorskaya/Padome u.c.
   (Lieta T-405/14)
   2014/C 261/67
   Tiesvedības valoda – franču
   
      Lietas dalībnieki
   
   
      Prasītāja: Elena Yavorskaya (Maskava, Krievija) (pārstāvji – D. Grisay, C. Hartman un Y. G. Georgiades, advokāti)
   
      Atbildētājas: Eiropas Savienības Padome, Eiropas Komisija, Eiropas Centrālā Banka (ECB) un Eurogroup, ko pārstāv Eiropas Savienības Padome
   
      Prasītājas prasījumi:
   
   
               —
            
            
               atzīt par pieņemamu šo prasību sakarā ar ārpuslīgumisko atbildību pamatojoties uz Līguma par Eiropas Savienības darbību 340. pantu;
            
         
               —
            
            
               atzīt prasību par pamatotu, jo ar pasākumiem, kurus dažādas Eiropas Savienības iestādes piemēro Kipras Republikai saistībā ar banku kontu arestu, pietiekami būtiski tiek pārkāpti Eiropas Savienības pamatprincipi, ar kuriem piešķir tiesības privātpersonām, kas ir kvalificējams par vainu LESD 340. panta izpratnē;
            
         
               —
            
            
               konstatēt, ka Eiropas Savienības rīcība ir kvalificējama, kā smaga un būtiska vaina, kuras dēļ prasītājai ir nodarīti zaudējumi EUR 3 2 99  855,45 apmērā, ar iespēju šo summu vēlāk tiesvedības laikā palielināt vai samazināt, tostarp attiecībā uz procentiem un izdevumiem, kuri attiecīgā gadījumā būtu maksājami;
            
         
               —
            
            
               piespriest Eiropas Savienībai samaksāt iepriekš minēto summu;
            
         
               —
            
            
               turklāt piespriest Savienībai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatojumam prasītāja izvirza vienu pamatu par Eiropas Savienības ārpuslīgumisku atbildību un precīzāk, par tiesību uz īpašumu un nediskriminācijas principa pārkāpumu.
   Eiropas Savienības noteikto pasākumu Kipras Republikai sekas ir tādas, ka ir iesaldēti prasītājas noguldījumi Laïki Bank, viņai neizmaksājot taisnīgu un iepriekšēju kompensāciju.
   Eiropas Savienība tādējādi esot acīmredzami un pārmēru pārkāpusi prasītājas tiesības uz īpašumu un, ciktāl saskaņā ar Savienības noteiktajiem pasākumiem Kipras iestādēm esot tikuši garantēti vienīgi tie noguldījumi Laïki Bank, kas ir mazāki par EUR 1 00  000, tā ir pārkāpusi nediskriminācijas principu.